stanford-oval/wikipedia huggingface dataset:
Graciaksen diskografia
Vierailijana

| Vuosi | Kappale | Artisti | Albumi |
| --- | --- | --- | --- |
| 2012 | "Something Special" | HKI Crates | HKI Crates |
| 2013 | "Kuuluuks" | Juno | 050187 |
| 2014 | "Kings & Queens" | Anna Abreu | V |
| 2014 | "Mist Sä Tuut?" | JVG | Voitolla Yöhön |
| 2015 | "Sumu" | Gasellit | Seis |
| 2016 | "Mist Sä Tuut? Pt.2" | JVG | Mist Sä Tuut EP |
| 2016 | "Menossa" | Gettomasa | Chosen One |
| 2017 | "Aito G" | PastoriPike | Aito G |
| 2017 | "Entä Sä" | Gettomasa |  |
| 2017 | "Nälkä" | Lucas |  |
| 2017 | "Mitali" | Villi Kortti | Villi Kortti |
| 2017 | "We Go On" | Sandhja |  |
| 2017 | "Pelastaja" | Katti Meu | X |
| 2018 | "Eskapismi" | Pijall |  |
| 2018 | "Yks Kaks" | GUKKi |  |
| 2018 | "Raha Tulee Rahan Luo" | OPA |  |
| 2018 | "Vegas" | Kingfish |  |
| 2018 | "6AM" | Cavallini & Shrty | Vaihost Sisää |
| 2018 | "Swipe" | Cledos | Boboff Tape |
| 2018 | "Ei Mitään Järkee" | Gettomasa |  |
| 2018 | "Mä Pidin Sanani" | Bizi | Ääniviesti EP |
| 2019 | "Vaan Tuloksil On Välii" | Lyttä | Pieniä Voittoi EP |
| 2019 | "Kyynel" | Sebastian Da Costa | Alkuviikko |
| 2019 | "Nauti" | Jeremie |  |
Gardnerin oireyhtymä

Gardnerin oireyhtymä on autosomissa dominantisti periytyvä sairaus, jonka piirteisiin lukeutuvat paksusuolen polyypit. Oireisto aiheuttaa lisäksi muun muassa osteoomia, fibroomia, epidermaalikystia ja ylimääräisiä hampaita. Sairauden aiheuttaa APC-geenin mutaatio. Se on familiaalisen adenomatoottisen polypoosin tyyppi.
Gardnerin oireyhtymään liittyvistä polyypeista tulee lähes varmasti pahanlaatuisia. Yhdellä ihmisellä miljoonaa kohden todetaan oireisto. Toteamishetkellä potilaat ovat keskimäärin 22-vuotiaita.
Galitš

| Galitš Галич |
| --- | --- |
 lippu:  vaakuna
Valtio:  Venäjä
Subjekti:  Kostroman alue
Pinta-ala:  
 – Kokonaispinta-ala:  16,5 km²
Korkeus:  130 m
Väkiluku (2010):  17 438
 – Väestötiheys:  1 057 as./km²
Aikavyöhyke:  UTC+3 (MSK)
 
 www.admgalich.ru 
Infobox OKVirheellinen NIMI-arvo: 
Galitš (ven. Га́лич) on kaupunki Kostroman alueella Venäjällä. Se sijaitsee Kostromajoen vesistöön kuuluvan Galitšskoje-järven rannalla 121 kilometriä Kostromasta koilliseen. Kaupunki on Galitšin piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Siellä haarautuvat Buihin, Kiroviin ja Kostromaan johtavat rautatiet. Asukkaita on 17 400 henkeä (vuonna 2010).lähde?
Kaupunki mainitaan ensimmäisen kerran vuonna 1238 nimellä Galitš Merski. Nimitys viittaa paikalla sijainneeseen merjalaisasutukseen. Jo 1100-luvulla sitä ympäröi maalinnoitus, jonka jäänteitä on säilynyt Baltšugin linnamäellä. 1200-luvulla Galitš oli samannimisen ruhtinaskunnan keskus. Sen ensimmäinen ruhtinas oli Aleksanteri Nevalaisen veli Konstantin Jaroslavitš. Vuonna 1363 ruhtinaskunta liitettiin Moskovaan. 1400-luvun alussa vanhan linnamäen viereen rakennettiin uusi maalinnoitus. Kazanin tataarit piirittivät sitä vuonna 1427 neljän viikon ajan. 1400-luvun loppupuolella maavallein ympäröitiin linnan viereen kasvanut esikaupunki.
1500-luvulla Galitš oli Kostroman alueen tärkein kauppakeskus, joka välitti turkiksia Länsi-Eurooppaan ja Aasiaan sekä viljaa muihin Venäjän kaupunkeihin. 1600-luvun alussa puolalaismiehittäjät hävittivät kaupungin. Vuonna 1708 se liitettiin Arkangelin lääniin ja vuonna 1778 siitä tuli Kostroman lääniin kuuluneen kihlakunnan keskus. Asukkaat harjoittivat puutarhaviljelyä ja nahan muokkausta. Nykyään kaupungissa on konepaja-, nahka-, tekstiili-, puunjalostus- ja elintarviketeollisuutta.
Kaupungin historiallinen keskus on entisen kremlin vieressä sijaitseva, 1700–1800-lukujen vaihteen rakennuksien ympäröimä kauppatori. Kremlin sisällä on kivisiä kauppiastaloja, vuonna 1815 rakennettu Kristuksen kirkastumisen katedraali ja sen vieressä sijaitseva samanniminen barokkityylinen kirkko. Kremlin ja Baltšugin linnamäen yhdistävän pääkadun varrella on 1800–1900-luvun vaihteen kauppiastaloja ja puurakennuksia. Linnamäen vieressä Galitšskoje-järven rannalla sijaitsee 1700-luvun lopulla rakennettu Basileios Suuren kirkko. Kaupungin etelälaidalla on 1400-luvulla perustettu Pansijevin luostari ja sen 1500-luvulla rakennettu Neitsyt Marian taivaaseen astumisen katedraali ja Pyhän kolminaisuuden kirkko (1642).
Aiheesta muualla

Wikimedia Commonsissa on kuvia tai muita tiedostoja aiheesta .
Galitšin kaupungin sivusto (Arkistoitu – Internet Archive) (venäjäksi)
Epävirallinen kaupunkisivusto (venäjäksi)
Toinen epävirallinen kaupunkisivusto (venäjäksi)
Kostroman alueen kaupungit
Hallinnollinen keskus: Kostroma

Bui | Galitš | Kologriv | Makarjev | Manturovo | Neja | Nerehta |  Šarja | Soligalitš | Tšuhloma | Volgoretšensk
Juticalpa

| Juticalpa |
| --- | --- |
 Juticalpan kaupunkia.
 lippu:  vaakuna
 Juticalpa
 Koordinaatit: 14.6623°N, 86.2173°W 
Valtio:  Honduras
Departementti:  Olancho
Korkeus:  823 m
Väkiluku (2013)  ():  56 302
Juticalpa on kunta ja Hondurasin suurimman departementin Olanchon departementin aluekeskus maan keskivaiheilla. Kaupungin väkiluku oli 56 302 (VL2013).
Juticalpa sijaitsee Guayapejoen sivuhaaran Juticalpajoen varrella, noin 820 metriä merenpinnan yläpuolella. Kaupungin historia ulottuu vuoteen 1744 Espanjan siirtomaakaudelle.
Ilmastollisesti Juticalpa kuuluu trooppiseen ilmastoon. Lämmintä on ympäri vuoden: kuukausitasolla keskilämpötila vaihtenee noin 22-26 Celsius-asteessa. Vuoden keskilämpötila on 23,8 °C. Vuotuinen sademäärä on keskimäärin 837 millimetriä. Sateisimmat kuukaudet ajoittuvat touko-marraskuulle. Tammi-maaliskuussa on puolestaan vähäsateista.
Katolinen kirkko ilta-valaistuksella.
Aiheesta muualla

Kuvia tai muita tiedostoja aiheesta Juticalpa Wikimedia Commonsissa
Andrea Kékesy

| Andrea Kékesy> Henkilötiedot |
| --- | --- |
Syntynyt: 17. syyskuuta 1926 Budapest, Unkari
Kuollut: 21. marraskuuta 2024 (98 vuotta)
Kansalaisuus:   Unkari
Taitoluistelija
Pari:  Ede Király
Andrea Kékesy (17. syyskuuta 1926 – 21. marraskuuta 2024) oli unkarilainen pariluistelija, joka voitti hopeaa vuoden 1948 talviolympialaisissa St. Moritzissa. Ede Királyn parina hän oli myös pariluistelun Euroopan- (1948, 1949) ja maailmanmestari (1949).
Unkarin Grand Prix 2023

|  Unkarin Grand Prix 2023  |
| --- | --- |
 11. osakilpailu 22 osakilpailusta kaudella 2023. 

Päivämäärä:  23. heinäkuuta 2023
Rata:  Hungaroring
Sijainti:  Mogyoród, Unkari
Ratatyyppi:  Moottorirata
Radan pituus:  4,381 km
Kilpailun pituus:  70 kierrosta, 306,630 km
Sää:   Aurinkoinen
Paalupaikka
Kuljettaja:   Lewis Hamilton   (Mercedes)
Paaluaika:  1.16,609
Palkintokoroke
Voittaja:   Max Verstappen   (Red Bull Racing-Honda RBPT)
Toinen:   Lando Norris   (McLaren-Mercedes)
Kolmas:   Sergio Pérez   (Red Bull Racing-Honda RBPT)
Nopein kierros
Kuljettaja:   Max Verstappen   (Red Bull Racing-Honda RBPT)
Kierrosaika:  1.20,504 (kierroksella 53)
Unkarin Grand Prix 2023 (virallisesti Formula 1 Qatar Airways Hungarian Grand Prix 2023) oli Formula 1 -kauden 2023 11. osakilpailu, joka ajettiin 23. heinäkuuta Hungaroringin moottoriradalla Mogyoródissa Unkarissa.
Vapaat harjoitukset

Ensimmäisissä vapaissa harjoituksissa sadeolosuhteet vaikuttivat tallien päätöksiin ajattaa kuljettajiaan muuttuvissa olosuhteissa. Red Bullin Sergio Pérezillä harjoitukset päättyivät aikaisessa vaiheessa, kun hän menetti autonsa hallinnan ja osui ratavalliin, minkä seurauksena radalla heilutettiin punaisia lippuja. Pérezin lisäksi myös Ferrarin Carlos Sainz ja AlphaTaurin Yūki Tsunoda osuivat ratavalliin ja rikkoivat samalla autojensa etusiivet. Ensimmäisten vapaiden harjoitusten nopein oli Mercedeksen George Russell, McLarenin Oscar Piastri oli toinen ja Aston Martinin Lance Stroll kolmas.
Toisissa vapaissa harjoitusten aikana radalla oli ruuhkaa, koska kuljettajat ajoivat kuivemmalla kelillä nopeita kierrosaikojaan ja he testasivat samalla rengasseosten kestävyyttä. Mercedeksen kuljettajat Russell ja Lewis Hamilton keskittyivät ajamaan keskikovalla rengasseoksella, minkä vuoksi heidän kierrosaikansa riittivät jälkijoukkoon lopputuloksissa. Ferrarin Charles Leclerc oli toisten vapaiden harjoitusten nopein, McLarenin Lando Norris toinen ja Alpinen Pierre Gasly kolmas.
Hamilton oli kolmansien vapaiden harjoitusten nopein ennen Red Bullin Max Verstappenia ja Péreziä.
Aika-ajot

Aika-ajojen ensimmäisessä osiossa nähtiin paljon hylättyjä aikakierroksia, kun kuljettajat ajoivat ratarajojen ulkopuolella. Russell karsiutui jatkosta, koska hän joutui ruuhkaan eikä saanut rengaslämpöjään sopiviksi aikakierrosta varten. Myös Ferrarin Charles Leclercillä oli vaikeuksia kovan rengasseoksen kanssa, mutta hän pääsi jatkoon tallin antaessa hänelle tuoreemman rengasseoksen.
Aika-ajojen toisessa osiossa Norris, Hamilton ja Verstappen ajoivat nopeita kierrosaikoja. Kärkitallien kuljettajista Sainzin kierrosajat eivät riittäneet jatkoon.
Aika-ajojen kolmannessa osiossa useampi kuljettaja paransi kierrosaikaansa viimeisillä hetkillä. Hamilton ajoi paalupaikalle, Verstappen oli toinen ja Norris kolmas. Sauberin kuljettajat olivat osion suurimpia yllätysnimiä, kun Zhou Guanyu ajoi viidenneksi ja Valtteri Bottas oli seitsemäs.
Kilpailu

Kilpailun lähdössä Verstappen ja Piastri ohittivat Hamiltonin ja nousivat kilpailun kärkipaikalle. Zhou aiheutti kolaritilanteen, kun hän osui AlphaTaurin Daniel Ricciardon kanssa, minkä vaikutuksesta Ricciardo törmäsi Alpinen Esteban Oconin ja Pierre Gaslyn kanssa, jolloin molemmat Alpinet joutuivat keskeyttämään kilpailunsa varikolle.
Leclercin kilpailu hankaloitui monesti kilpailun aikana, kun hänen kierroksella 18 tehty varikkopysähdys pitkittyi jumiutuneen renkaan vuoksi, toisella varikkokäynnillä hän sai viiden sekunnin aikasakon varikon ylinopeudesta ja radiovian vuoksi talli ei saanut riittävän selkeää yhteyttä häneen.
Pérez sen sijaan nousi sijoituksissa ylöspäin rengastaktiikkansa ansiosta samaan aikaan, kun Verstappen kasvatti johtoaan kärkipaikalla. Piastrin epäonnistuneen varikkopysähdyksen vaikutuksesta Pérez ja Hamilton lähestyivät ja ohittivat hänet kierrosten 47 ja 57 aikana. Myös Russell nousi jälkijoukoista lopulta kuudenneksi.
Verstappen ajoi kilpailun voittoon, Norris oli toinen ja Pérez kolmas.
Tulokset > Aika-ajot

| Sija | Numero | Kuljettaja | Valmistaja | Osiot> Q1 | Osiot> Q2 | Osiot> Q3 | Lähtöruutu |
| --- | --- | --- | --- | --- | --- | --- | --- |
| 1 | 44 |  Lewis Hamilton | Mercedes | 1.18,577 | 1.17,427 | 1.16,609 | 1 |
| 2 | 1 |  Max Verstappen | Red Bull Racing-Honda RBPT | 1.18,318 | 1.17,547 | 1.16,612 | 2 |
| 3 | 4 |  Lando Norris | McLaren-Mercedes | 1.18,697 | 1.17,328 | 1.16,694 | 3 |
| 4 | 81 |  Oscar Piastri | McLaren-Mercedes | 1.18,464 | 1.17,571 | 1.16,905 | 4 |
| 5 | 24 |  Zhou Guanyu | Alfa Romeo-Ferrari | 1.18,143 | 1.17,700 | 1.16,971 | 5 |
| 6 | 16 |  Charles Leclerc | Ferrari | 1.18,440 | 1.17,580 | 1.16,992 | 6 |
| 7 | 77 |  Valtteri Bottas | Alfa Romeo-Ferrari | 1.18,775 | 1.17,563 | 1.17,034 | 7 |
| 8 | 14 |  Fernando Alonso | Aston Martin Aramco-Mercedes | 1.18,580 | 1.17,701 | 1.17,035 | 8 |
| 9 | 11 |  Sergio Pérez | Red Bull Racing-Honda RBPT | 1.18,360 | 1.17,675 | 1.17,045 | 9 |
| 10 | 27 |  Nico Hülkenberg | Haas-Ferrari | 1.18,695 | 1.17,652 | 1.17,186 | 10 |
| 11 | 55 |  Carlos Sainz | Ferrari | 1.18,393 | 1.17,703 |  | 11 |
| 12 | 31 |  Esteban Ocon | Alpine-Renault | 1.18,854 | 1.17,841 |  | 12 |
| 13 | 3 |  Daniel Ricciardo | AlphaTauri-Honda RBPT | 1.18,906 | 1.18,002 |  | 13 |
| 14 | 18 |  Lance Stroll | Aston Martin Aramco-Mercedes | 1.18,782 | 1.18,144 |  | 14 |
| 15 | 10 |  Pierre Gasly | Alpine-Renault | 1.18,743 | 1.18,217 |  | 15 |
| 16 | 23 |  Alexander Albon | Williams-Mercedes | 1.18,917 |  |  | 16 |
| 17 | 22 |  Yuki Tsunoda | AlphaTauri-Honda RBPT | 1.18,919 |  |  | 17 |
| 18 | 63 |  George Russell | Mercedes | 1.19,027 |  |  | 18 |
| 19 | 20 |  Kevin Magnussen | Haas-Ferrari | 1.19,206 |  |  | 19 |
| 20 | 2 |  Logan Sargeant | Williams-Mercedes | 1.19,248 |  |  | 20 |
107 % aika: 1.23,613
Lähteet:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 1 |  Max Verstappen | Red Bull Racing-Honda RBPT | 70 | 1:38.08,634 | 2 | 25+1 |
| 2. | 4 |  Lando Norris | McLaren-Mercedes | 70 | +33,731 | 3 | 18 |
| 3. | 11 |  Sergio Pérez | Red Bull Racing-Honda RBPT | 70 | +37,603 | 9 | 15 |
| 4. | 44 |  Lewis Hamilton | Mercedes | 70 | +39,134 | 1 | 12 |
| 5. | 81 |  Oscar Piastri | McLaren-Mercedes | 70 | +1.02,572 | 4 | 10 |
| 6. | 63 |  George Russell | Mercedes | 70 | +1.05,825 | 18 | 8 |
| 7. | 16 |  Charles Leclerc | Ferrari | 70 | +1.10,317 | 6 | 6 |
| 8. | 55 |  Carlos Sainz | Ferrari | 70 | +1.11,073 | 11 | 4 |
| 9. | 14 |  Fernando Alonso | Aston Martin Aramco-Mercedes | 70 | +1.15,709 | 8 | 2 |
| 10. | 18 |  Lance Stroll | Aston Martin Aramco-Mercedes | 69 | +1 Kierros | 14 | 1 |
| 11. | 23 |  Alexander Albon | Williams-Mercedes | 69 | +1 Kierros | 16 |  |
| 12. | 77 |  Valtteri Bottas | Alfa Romeo-Ferrari | 69 | +1 Kierros | 7 |  |
| 13. | 3 |  Daniel Ricciardo | AlphaTauri-Honda RBPT | 69 | +1 Kierros | 13 |  |
| 14. | 27 |  Nico Hülkenberg | Haas-Ferrari | 69 | +1 Kierros | 10 |  |
| 15. | 22 |  Yuki Tsunoda | AlphaTauri-Honda RBPT | 69 | +1 Kierros | 17 |  |
| 16. | 24 |  Zhou Guanyu | Alfa Romeo-Ferrari | 69 | +1 Kierros | 5 |  |
| 17. | 20 |  Kevin Magnussen | Haas-Ferrari | 69 | +1 Kierros | 19 |  |
| 18. | 2 |  Logan Sargeant | Williams-Mercedes | 67 | Keskeytti (vetäytyi) | 20 |  |
| Kesk. | 31 |  Esteban Ocon | Alpine-Renault | 2 | Kolari | 12 |  |
| Kesk. | 10 |  Pierre Gasly | Alpine-Renault | 1 | Kolari | 15 |  |
Nopein kierros: Max Verstappen (Red Bull Racing-Honda RBPT) 1.20,504 (kierroksella 53).
Lähteet:
Muuta

Unkarin osakilpailu oli Daniel Ricciardon kauden ensimmäinen kilpailu. Ricciardo korvasi Nyck de Vriesin ennen kisaviikonloppua.
Max Verstappenin 40 000 € arvoinen voittopokaali särkyi palkintokorokkeella, kun hän ja Lando Norris alkoivat ruiskuttaa samppanjaa juhlan kunniaksi.
Tati Gabrielle

| Tati Gabrielle |
| --- | --- |

Henkilötiedot
Syntynyt: 25. tammikuuta 1996 (ikä 28) Yhdysvallat
Ammatti:  näyttelijä
Aiheesta muualla
IMDb 
Elonet
Tatiana Gabrielle Hobson (s. 25. tammikuuta 1996) on yhdysvaltalainen näyttelijä. Hän on tunnettu muun muassa rooleistaan elokuvassa Uncharted, televisiosarjassa Eloonjääneet sekä Netflixin sarjoissa Sabrina: Pimeällä puolella ja You.
Filmografia > Elokuvat

| Elokuvat> Vuosi | Elokuvat> Nimi | Elokuvat> Rooli |
| --- | --- | --- |
| 2017 | Emoji-elokuva | Addie (ääni) |
| 2022 | Uncharted | Jo Braddock |
| 2023 | Kaleidoscope | Hannah Kim |
| 2023 | Batman: The Doom That Came to Gotham | Kai Li Cain (ääni) |
| 2025 | Mortal Kombat 2 | Jade |
Filmografia > Televisiosarjat

| Televisiosarjat> Vuosi | Televisiosarjat> Nimi | Televisiosarjat> Rooli |
| --- | --- | --- |
| 2016 | K.C. Undercover | Wackie Jackie |
| 2016 | The Thundermans | Hacksaw |
| 2017–2020 | Eloonjääneet | Gaia |
| 2017 | Dimension 404 | Amandan sisko |
| 2017 | Freakish | Birdie |
| 2018–2020 | Sabrina: Pimeällä puolella | Prudence Blackwood |
| 2020–2023 | The Owl House | Willow Park (ääni) |
| 2021–2023 | You | Marienne Bellamy |
| 2025 | The Last of Us | Nora |
Filmografia > Videopelit

| Videopelit> Vuosi | Videopelit> Nimi | Videopelit> Rooli |
| --- | --- | --- |
| TBA | Intergalactic: The Heretic Prophet | Jordan A. Mun |
Aiheesta muualla

Kuvia tai muita tiedostoja aiheesta Tati Gabrielle Wikimedia Commonsissa
Tati Gabrielle Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa  Yhdysvallat  Puola 
Taiteenala:  MusicBrainz 
Henkilöt:  Deutsche Synchronkartei  Elonet
Juurikkalahden seisake

Juurikkalahden seisake (lyhenne Jkl., ratakm 857,858) on lakkautettu rautatieliikennepaikka Suomen rataverkkoon kuuluvalla rataosalla Joensuu–Kontiomäki. Liikennepaikka sijaitsi Sotkamossa.
Juurikkalahden laiturivaihde rakennettiin syrjäisen Juurikkalahden kyläkeskuksen lähelle. Liikennepaikalle rakennettiin tyyppipiirrustuksien mukainen laiturirakennus. Se avattiin rataosan rakentamisen aikana vuonna 1928 laiturivaihteena. Liikennepaikka alennettiin miehittämättömäksi seisakevaihteeksi vuonna 1968. Tavaraliikenteen päätyttyä vuonna 1976 Juurikkalahti jäi seisakkeeksi. Vuonna 1990 henkilöliikenne päättyi ja samalla liikennepaikka lakkautettiin. Laiturirakennus on purettu vuonna 1993 kuten myös sivuraide. Henkilöliikenteessä Juurikkalahden seisake merkitys oli loppuvaiheessa hyvin vähäinen, sillä Juurikkalahdessa nousi vain yksi matkustaja joka kymmenennessä siellä pysähtyneessä junassa. Lakkauttamisen jälkeen Juurikkalahteen järjestettiin korvaavaa linja-autoliikennettä.
Garden by Olo

Ravintola Garden by Olo sijaitsee Helsingin Kauppatorin ja Senaatintorin välisen Helenankadun varrella.
Garden by Olo on Helsingin Kruununhaassa sijaitseva à la carte -ravintola. Se perustettiin ravintola Olon naapuriin maaliskuussa 2017, ja sitä on kutsuttu myös Olon ”takataskuksi”. Ravintola sijaitsee sisätilaan rakennetulla sisäpihalla Lampan talossa. Lasikatettu sisäpiha on puutarhamainen. Gardenista kuulee käytettävän myös entistä nimeä Olo Garden & Bar.
Suomessa Garden on sarjassaan ensimmäinen Michelin-tähtiravintolan ”takatasku”. Ruotsissa Michelin-tähtiravintoloiden bakficka on tunnettu ilmiö. Jo lähes konseptiksi muodostuneen bakfickan on tarkoitus tarjota Michelin laatuista palvelua ja ruokaa rennommassa miljöössä. Ravintola on helpommin lähestyttävissä, hinnat ovat huokeammat ja pöydän saaminen on helpompaa.
Aiheesta muualla

Kokki meni syömään - Olo Garden
Illallisella uudessa Olo Gardenissa (Arkistoitu – Internet Archive)
MTV: Ravintola-arvostelu: Olo, Helsinki (Arkistoitu – Internet Archive)
Ravintolan nettisivut (Arkistoitu – Internet Archive)
Sadhguru

| Jaggi Vasudev |
| --- | --- |
 Vasudev vuonna 2020
Henkilötiedot
Muut nimet:  Sadhguru
Syntynyt: 3. syyskuuta 1957 (ikä 67) Mysore, Intian dominio
Kansalaisuus:   intialainen
Ammatti:  joogaopettaja, kirjailija, hindulainen guru
Titteli:  guru
Siviilisääty:  leski
Puoliso:  Vijaya Kumari (1984–1997)
Lapset:  1
Muut tiedot
Aktiivisena:  1992–
Koulutus: Mysoren yliopisto (BA)
Järjestö:  Isha-säätiö
Aiheesta muualla
Kotisivu
Jaggi Vasudev (teluguksi జగ్గీ వాసుదేవ్), tunnetaan paremmin nimellä Sadhguru, (s. 3. syyskuuta 1957) on intialainen joogaopettaja, kirjailija ja hindulainen mystikko. Hänet tunnetaan etenkin Isha-säätiön perustajana ja hengellisenä johtajana.
Tausta ja yksityiselämä

Vasudev syntyi Mysoren kaupungissa, joka kuului samannimiseen osavaltioon Intian dominiossa vuonna 1957. Perheen äiti oli kotirouva ja isä silmätautilääkäri, joka oli Intian rautatieyhtiön palveluksessa. Tästä johtuen perhe muutti ympäri maata useaan otteeseen. Perheeseen kuului lisäksi myös yksi veli ja kaksi siskoa.
Kotikielensä telugun lisäksi Vasudev puhuu myös tamilia, kannadaa ja englantia.
Vasudev opiskeli englannin kieltä ja kirjallisuutta Mysoren yliopistossa ja valmistui kandidaatiksi vuonna 1973. Vuonna 1984 hän meni naimisiin pankkiirina toimineen Vijaya Kumarin kanssa. Parille syntyi yksi tytär vuonna 1990. Kumari kuoli vuonna 1997. Vaimonsa kuoleman jälkeen Sadhgurua on syytetty tämän murhasta, mutta virallisia syytteitä ei ole voitu nostaa todistusaineiston puutteessa.
Ura

Vasudev alkoi syventyä uskoonsa jo nuorena. Hengelliseen ahdistukseensa hän sai helpotusta matkustamalla ensin pyörällä ja myöhemmin moottoripyörällä pitkin Intiaa. Tuona aikana hän sai ruokansa kerjäämällä ja nukkui yönsä tuntemattomien ihmisten luona. Vasudev kuvailee tätä aikaa rikastuttavaksi kokemukseksi. Ollessaan 25-vuotias Vasudev istui Chamundivuoren huipulla ja kertoi kokeneensa hengellisen heräämisen, valaistumisen.
Vasudev piti vuonna 1983 Mysoressa ensimmäisen joogatuntinsa, johon osallistui alle 20 ihmistä. Hän alkoi kiertää ympäri Etelä-Intiaa ja sai elantonsa kotinsa siipikarjatilalta. Kaikki oppilailtaan saamansa maksut hän lahjoitti hyväntekeväisyyteen. Vuonna 1992 Vasudev pani alulle Isha-säätiön, joka on laajentunut joogaa opettavasta instituutiosta myös metsittämiseen, maaseudun elävöittämiseen ja hyväntekeväisyyteen. Nykyään säätiöllä on 300 keskusta ympäri maailmaa ja sen parissa työskentelee seitsemän miljoonaa vapaaehtoista.
Vuonna 2017 Intian pääministeri Narendra Modi vihki Vasudevin ideoiman Adiyogi Shiva -patsaan Isha-säätiön päämajassa Tamil Nadun osavaltiossa. Kyseessä on maailman korkein (34,24 m) rintakuva ja se oli osa Intian matkailuministeriön Ihmeellinen Intia -kampanjaa.
Sadhguru on kirjoittanut lukuisia kirjoja, joista useita on nimitetty bestsellereiksi. Tunnettuja hänen kirjoittamiaan kirjoja ovat:
A Taste of Well Being (2017)
Inner Engineering: A Yogi’s Guide to Joy (2016)
Death - An Inside Story (2020)
Mystic's Musings (2004)
Kunnianosoituksia

Padma Vibhushan (Intia, 2017)
Vuonna 2019 hänet listattiin Intian 40. vaikutusvaltaisimmaksi henkilöksi.
Galleria

Vasudev nuorena
Vasudev perheineen
Sadhguru Davosissa vuonna 2007.
Sadhguru vastaanottaa Padma Vibhushan -mitalin presidentti Pranab Mukherjeelta 13. huhtikuuta 2017.
Sadhguru puhumassa Moskovassa vuonna 2017.
Sadhguru keskustelemassa pääministeri Narendra Modin kanssa.
Aiheesta muualla

Sadhgurun YouTube-kanava
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Yhdysvallat  Latvia  Tšekki  Kroatia  Alankomaat  Puola  Portugali 
Taiteenala:  MusicBrainz 
Henkilöt:  DDB 
Muut:  IdRef
Andreas Mikkelsen

| Andreas Mikkelsen |
| --- | --- |
 Mikkelsen vuonna 2014
Henkilötiedot
Syntynyt: 22. kesäkuuta 1989 (ikä 35)
Kansalaisuus:   Norja
WRC-ura
Aktiivivuodet:  2006–
Kartanlukija(t):  Torstein Eriksen Ola Fløene Anders Jæger Mikko Markkula Paul Nagle
Entiset tallit:  Stobart M-Sport Ford Volkswagen Motorsport Škoda Motorsport Citroën WRT Hyundai World Rally Team
Kilpailuja:  125
Maailmanmestaruuksia:  0
Voittoja:  3
Palkintosijoja:  25
Erikoiskoevoittoja:  114
MM-pisteitä:  827
Ensimmäinen kilpailu:  Walesin ralli 2006
Ensimmäinen voitto:  Katalonian ralli 2015
Viimeisin voitto:  Australian ralli 2016
Sijoitus kaudella 2022:  14. (25 p.)
Aiheesta muualla
www.andreasmikkelsen.com
Andreas Mikkelsen (s. 22. kesäkuuta 1989 Oslo) on norjalainen ralliautoilija. Hänen kartanlukijanaan ovat toimineet norjalaiset Ola Fløene ja Anders Jæger sekä suomalainen Mikko Markkula. Sardinian rallissa 2008 kartturina oli ruotsalainen Maria Andersson. 2013 Australiassa ja Alsacessa kartturina toimi irlantilainen Paul Nagle. Kaudelle 2021 kartturiksi palasi kolmannen kerran Ola Fløene.